CELEX: 32012R0697
Language: hr
Date: 2012-07-25 00:00:00
Title: Provedbena uredba Komisije (EU) br. 697/2012 od 25. srpnja 2012. o razvrstavanju određene robe u kombiniranu nomenklaturu

02/Sv. 021
            
            
               HR
            
            
               Službeni list Europske unije
            
            
               266
            
         32012R0697
   
               L 203/32
            
            
               SLUŽBENI LIST EUROPSKE UNIJE
            
            
               25.07.2012.
            
         
      PROVEDBENA UREDBA KOMISIJE (EU) br. 697/2012
   od 25. srpnja 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u potpunosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu opisanu u stupcu 1 tablice iz Priloga ovoj Uredbi potrebno je razvrstati pod odgovarajuću oznaku KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenima ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2012.
      
         
            Za Komisiju, u ime Predsjednika
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               1.
            
            
               2.
            
            
               3.
            
         
               Predmet (takozvani „transformatorski modul s utikačem RJ 45”) s priključnim pinovima u kućištu približnih dimenzija 2 × 1,5 × 1,5 cm.
               Predmet sadrži ploču s tiskanim krugom koja je opremljena s četiri transformatora, jednim kondenzatorom i četiri otpornika. Također sadrži i dvije diode koje odašilju svjetlost, a koje nisu spojene s ostalim dijelovima.
               Predmet je posebno osmišljen za mrežu 10/100 BASE-T Ethernet i za postavljanje na ploču s tiskanim krugom u svrhu spajanja strojeva unutar lokalne mreže za prijenos i primanje signala.
               Također predmet omogućava galvansko razdvajanje i zaštitu signala od previsokog napona i zajedničkih smetnji.
            
            
               8517 70 90
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, na temelju napomene 2. točke (b) uz odjeljak XVI. i tekstom oznaka KN 8517, 8517 70 i 8517 70 90.
               Uz konektor, predmet sadrži nekoliko različitih električnih dijelova. Nadalje predmet također obavlja i nekoliko različitih električnih funkcija,osim što međusobno povezuje električne krugove ili dijelove unutar njih, kao što su galvansko razdvajanje i zaštita od previsokog napona i zajedničkih smetnji. Ti dijelovi su jednako važni jer svi oni zajedno pridonose tehničkim zahtjevima koji su nužni za uspostavljanje veze putem mreže Ethernet.
               Stoga se isključuje razvrstavanje pod tarifni broj 8536 kao utikač.
               Budući da se predmet koristi u aparatima za komunikaciju u žičanoj mreži, stoga se razvrstava pod oznaku KN 8517 70 90 kao dio aparata za komunikaciju u žičnoj ili bežičnoj mreži.